|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | Nacrt Programa o izmjenama Programa javnih potreba u sportu Grada Koprivnice za 2015. godinu | |
| Stvaratelj dokumenta, tijelo koje provodi savjetovanje | Grad Koprivnica  Upravni odjel za društvene djelatnosti | |
| Cilj i glavne teme savjetovanja | Sukladno obvezama iz Zakona o pravu na pristup informacijama („Narodne novine“, broj 25/13.) Grad Koprivnica proveo je javno savjetovanje o nacrtu Programa o izmjenama Programa javnih potreba u sportu Grada Koprivnice za 2015. godinu  Donošenje Programa javnih potreba u sportu (u daljnjem tekstu: Program) propisano je Zakonom o sportu. Programom se utvrđuju aktivnosti, poslovi i djelatnosti od značaja za Grad Koprivnicu.  Javne potrebe u sportu za koje se sredstva osiguravaju iz proračuna jedinica lokalne i područne (regionalne) samouprave su programi, odnosno aktivnosti, poslovi i djelatnosti od značaja za jedinicu samouprave. Radi ostvarivanja zajedničkih interesa u sportu, na području jedinica lokalne i područne (regionalne) samouprave osnovane su sportske zajednice. Zajednica športskih udruga Grada Koprivnice (u daljnjem tekstu: Zajednica), čije je ustrojstvo i djelokrug rada uređeno Statutom djeluje na području grada Koprivnice i okuplja sportske udruge. Svojim djelovanjem Zajednica pridonosi razvoju i promicanju sporta na području grada Koprivnice, poticanju vrhunskog sporta i stvaranju uvjeta za postizanje vrhunskih sportskih rezultata, a poglavito razvoju sportskih aktivnosti djece i mladeži, studenata i invalidnih osoba te sportsko rekreacijskih aktivnosti građana, promicanju odgojnih funkcija sporta, fair playa, razumijevanja, tolerancije i odgovornosti kroz bavljenje sportom, širenju olimpijske ideje i jačanju olimpijskog pokreta.  Zajednica se obratila gradonačelnici sa zamolbom za povećanje sredstva u Proračunu Grada Koprivnice za 2015. godinu u iznosu od 1.000.000,00 kuna zbog nedostatka sredstava za osnovno funkcioniranje odnosno održavanje postojeće infrastrukture u funkciji sporta. Uređenjem i održavanjem postojeće infrastrukture na optimalnoj razini osigurava se mogućnost uključivanja sve većeg broja djece u bavljenje sportom, a natjecateljskim ekipama bolji uvjeti za još kvalitetnije rezultate.  Rebalansom je utvrđeno povećanje u iznosu od 40.000,00 kn koje se odnosi na sredstva namijenjena za osiguravanje osnovnih uvjeta za usklađivanje sa Zakonom o sprječavanju nereda na športskim natjecanjima („Narodne novine“ broj 117/03, 71/06, 43/09 i 34/11.) i Pravilnikom o licenciranju UEFE i HNS-a kojima su propisane obveze o opremljenosti stadiona na kojima se igraju utakmice I. HNL lige u sezoni 2015/16. Između ostale obavezne opreme stadioni moraju biti opremljeni uređajima za kontrolu i brojanje ulaznica. Bez navedenog, stadion na kojem utakmice igra NK Slaven Belupo, neće moći dobiti licencu kao ni udovoljiti postavljenim uvjetima od strane Policijske uprave Koprivničko križevačke županije za ovjeru dokumenta Prosudbe sigurnosti stadiona za natjecateljsku sezonu HNL 2015/16. | |
| Datum dokumenta | lipanj 2015. godine | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt Programa objavljen je na internetskoj stranici Grada Koprivnice www.koprivnica.hr  Javno savjetovanje trajalo je osamnaest dana te je bilo otvoreno od 18. lipnja do 29. lipnja 2015. godine. | |
| Koji su predstavnici zainteresirane javnosti dostavili svoja očitovanja odnosno primjedbe? | Tijekom internetske javne rasprave nije pristiglo nijedno očitovanje odnosno primjedba predstavnika zainteresirane javnosti. | |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Marija Potroško Kovačić | Datum:  30. lipnja 2015. |